-Հետաքրքիր և ոչ միանշանակ հարց է: Հիմա ասեմ թե ինչու: Այո, ֆիլմի հերոսները իրական խնդրների միջով են անցնում, որովհետև լինում է, որ մի նախագծով հովանավորի մոտ ես գնում ու նա իր առաջարկներն է անում ու երբեմն դրանք աբսուրդի են հասնում: Կախված է նրանից , թե ինչ ես ուզում վերջում ստանալ, եթե կոմերցիոն ինչ որ նախագիծ է, երբ դու անպայման պետք է գումար հայթայթես ու քեզ հետաքրքրի չէ, ինչ ես արտադրում , ուրեմն կարող ես բոլորի հետ համաձայնել, բայց իմ բախտը բերել է ու միշտ աշխատում եմ մարդկանց հետ, ովքեր սրտացավ են վերաբերվում իրենց ստեղծագործությանը և չեն ուզում ուղղակի մի բան անել, գումար աշխատել, ուզում են լավ ստացվի , պրոֆեսիոնալ ստացվի: Պետք է հիշել, որ այն ,ինչ մարդիկ տեսնում են էկրանին, լսում են կամ կարդում են, դաստիարակում է սերունդներ ու մենք պետք է շատ զգույշ լինենք, մտածենք ինչպիսի սերունդ ենք ուզում հետո տեսնել: Օրինակ եթե կերպարներից մեկը այդ ֆիլմում ասում է. “Իսկ կարելի է Երևանի մասին ավելի շատ խոսել ” լավ առաջարկ է, բայց եթե ասում են եկեք իմ հորեղբոր տղային նկարենք, կամ թոռանը, դա վատ առաջարկ է, եթե երեխան չունի այդ տաղանդը: Այսինքն առաջարկը կարող է լինել լավ և վատ: Ցավոք սրտի, շատ նախագծեր սառեցվում են, որովհետև չեն ֆինանսավորվում,շատ տաղանդավոր դերասաններ մնում են առանց աշխատանքի, քանի որ գումար հայթայթելը դժվար է: